Живко Лазаров
Есента гостува на Земята…

chitanka.info

Есента гостува на Земята.

Дърветата съблича през нощта.

Разлудели ветрове се мятат

и разнасят златните листа.

Пътеките покриват се с килими.

От многоцветна, листова везба.

Късен пътник някъде премина

и изчезна бързо, без следа.

Луната вещо облаци разбутва.

За миг усмихна се през мрака.

Но мъглата бавно заусуква

пояса си около гората.

Тържествено навлиза есента.

Вятърен оркестър в такт звучи.

С гръмотевични, светкавични сола

и дъждовни, пеещи струи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.